Empar Aguado oferirà una xarrada sobre les problamàtiques del col·lectiu femení en professions masculinitzades
15 de març 2018

![](/media/n4oof1jr/75cartel-8-marzo-2018_cuerpo.jpg)  
El pròxim dimarts, 20 de març, tindrà lloc la xarrada ‘Dones en món d’homes: la segregació ocupacional en algunes professions masculinitzades’, a càrrec d’Empar Aguado, professora del departament de Sociologia i Antropologia Social de la Universitat de València. L’acte, organitzat per la regidoria d’Igualtat de l’Ajuntament de Sagunt, serà al Centre Cívic del Port de Sagunt a les 19 hores.  
  
Aguado ha estat distingida amb el Premi de Divulgació Feminista Carmen de Burgos per un article sobre investigació horitzontal en dones estibadores portuàries. Este guardó, que arriba a la 25a edició, l’ha convocat l'Associació d'Estudis Històrics de la Dona (AEHM) de la Universitat de Màlaga, i en edicions anteriors s'ha lliurat a dones investigadores, escriptores, periodistes i científiques com Rosa Cobo, Anna Freixas, Eulalia Pérez, Flora de Pablo o Soledad Gallego-Díaz.  
  
La recerca d'Empar Aguado, ‘Dones en món d'homes. Les estibadores portuàries’, es va publicar en 'Revista d'Estudis i Cultura’, i exposa la problemàtica d'un col·lectiu femení com les estibadores en una professió masculinitzada.

*   [](http://www.facebook.com/sharer.php?u=https://aytosagunto.es/va/actualitat/empar-aguado-oferirà-una-xarrada-sobre-les-problamàtiques-del-col-lectiu-femení-en-professions-masculinitzades/ "Facebook")
*   [](http://twitter.com/share?url=https://aytosagunto.es/va/actualitat/empar-aguado-oferirà-una-xarrada-sobre-les-problamàtiques-del-col-lectiu-femení-en-professions-masculinitzades/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/empar-aguado-oferirà-una-xarrada-sobre-les-problamàtiques-del-col-lectiu-femení-en-professions-masculinitzades/ "Linked In")
*   [](mailto:?body=https://aytosagunto.es/va/actualitat/empar-aguado-oferirà-una-xarrada-sobre-les-problamàtiques-del-col-lectiu-femení-en-professions-masculinitzades/)